డాకు మహారాజ్

డాకు మహారాజ్ 2025లో విడుదలైన సినిమా. సితార ఎంటర్‌టైన్‌మెంట్స్‌, ఫార్చూన్‌ ఫోర్‌ సినిమా బ్యాన‌ర్స్‌పై సూర్యదేవర నాగవంశీ, సాయి సౌజన్య నిర్మించిన ఈ సినిమాకు బాబీ దర్శకత్వం వహించాడు. నందమూరి బాలకృష్ణ, బాబీ డియోల్, శ్రద్దా శ్రీనాథ్, ప్రగ్యా జైస్వాల్ ప్రధాన పాత్రల్లో నటించిన ఈ సినిమా టీజర్‌ను 2024 నవంబర్ 15న, ట్రైలర్‌ను న విడుదల చేసి, సినిమాను ప్రపంచవ్యాప్తంగా థియేటర్‌లలో జనవరి 12న విడుదలైంది.  

డాకు మహారాజ్ ఫిబ్రవరి 21 నుండి నెట్‌ఫ్లిక్స్ ఓటిటీలో స్ట్రీమింగ్ ప్రారంభమైంది.
కథ
కాఫీ ఎస్టేట్‌కి అధిప‌తి కృష్ణ‌మూర్తి (స‌చిన్ ఖేడ్క‌ర్‌) విద్యాసంస్థ‌ల్ని న‌డుపుతుంటాడు. త‌న మ‌న‌వ‌రాలు వైష్ణ‌వి అంటే ప్రాణం. చిన్న‌ప్పుడే త‌ల్లి చ‌నిపోవ‌డంతో ఆ పాపని  కుటుంబ‌మంతా అల్లారు ముద్దుగా పెంచుతుంటుంది. అలాంటి వైష్ణ‌వి ప్రాణాల‌కి ఎమ్మెల్యే త్రిమూర్తులు (ర‌వికిష‌న్‌) నుంచి ముప్పు ఏర్ప‌డుతుంది. దాంతో ఆ ఇంట్లోనే ప‌నిచేస్తున్న వారి నుండి భోపాల్‌లో ఉన్న డాకు మ‌హారాజ్ (బాల‌కృష్ణ‌)కి సమాచారం అందుతుంది. చిన్నారి వైష్ణవిని కాపాడటం కోసం ఆమెకు రక్షణగా మ‌హారాజ్ త‌న పేరుని నానాజీగా మార్చుకుంటాడు. ఇంత‌కీ ఈ మ‌హారాజ్ ఎవ‌రు ? భోపాల్‌లో ఎందుకు ఉండాల్సి వ‌చ్చింది? అసలు ఆ పాప ఎవరు? వైష్ణ‌వికీ, ఆయ‌న‌కీ సంబంధం ఏమిటి? అనేదే మిగతా సినిమా కథ.
నటీనటులు
 నందమూరి బాలకృష్ణ
 బాబీ డియోల్
 ప్రగ్యా జైస్వాల్
 శ్రద్దా శ్రీనాథ్
 చాందిని చౌదరి
 ఊర్వశి రౌతేలా
 సచిన్ ఖేడేకర్
 హిమజ 
 హర్షవర్ధన్
వీటీవీ గణేష్
వేద అగ్రవాల్ 
 రిషి
 ఆడుకలం నరేన్
 షైన్ టామ్ చాకో 
 రవికిషన్
 మకరంద్ దేశ్‌పాండే 
  సందీప్ రాజ్
 దివి వడ్త్యా 
 రవి కాలే
 జీవన్ కుమార్
 సత్య

సాంకేతిక నిపుణులు
 ప్రొడక్షన్ డిజైనర్: అవినాష్ కొల్లా  
 VFX సూపర్‌వైజర్: యుగంధర్ టీవీ  
 అడిషనల్ స్క్రీన్‌ప్లే: హరి మోహన కృష్ణ, వినీత్ పొట్లూరి 
 చీఫ్ కో-డైరెక్టర్‌లు: పివివి సోమరాజు (అప్పాజీ), పూసల రాధాకృష్ణ 
 కో-డైరెక్టర్: వి క్రాంతి చక్రవర్తి 
 పబ్లిసిటీ డిజైనర్: శివం సి కబిలన్ 
 రచన, దర్శకత్వం:కొల్లి బాబీ 
 స్క్రీన్ ప్లే: కె.చక్రవర్తి రెడ్డి 
 మాటలు: భాను, నందు 
 పాటలు: అనంత శ్రీరామ్ 
 నేపథ్య గానం: విశాల్ మిశ్రా, నకాష్ అజీజ్, భరత్ రాజ్, రితీష్ జి రావు, ప్రణతి
 సంగీతం: ఎస్ ఎస్ థమన్ 
 ఫోటోగ్రఫీ: విజయ్ కార్తీక్ కన్నన్
 కూర్పు: నిరంజన్ దేవరమానే 
 నిర్మాతలు: సూర్యదేవర నాగవంశీ, సాయి సౌజన్య
 నిర్మాణ సంస్థ: సితార ఎంటర్టెన్మెంట్, ఫార్చున్ ఫోర్ సినిమా 
 విడుదల:12:01:2025.
 పాటలు

మూలాలు

బయటి లింకులు

వర్గం:2025 తెలుగు సినిమాలు